|  |
| --- |
| **PRILOG 5.****OBRAZAC NAKNADNE PROCJENE UČINAKA PROPISA** |
| **1.** | **OPĆE INFORMACIJE** |
| 1.1. | Naziv zakona: | Zakon o dopunama Zakona o turističkim zajednicama i promicanju hrvatskog turizma |
| 1.2. | Broj "Narodnih novina" | NN 42/20 |
| 1.3. | Program rada Vlade Republike Hrvatske, akt planiranja ili reformska mjera: | Da/Ne:NE | Naziv akta:Opis mjere: |
| 1.4. | Plan usklađivanja zakonodavstva Republike Hrvatske s pravnom stečevinom Europske unije | Da/Ne:NE | Naziv pravne stečevine EU: |
| **2.** | **ANALIZA POSTIGNUTIH REZULTATA PRIMJENE ZAKONA** |
| 2.1. | U hitnom postupku donesen je Zakon o dopunama Zakona o turističkim zajednicama i promicanju hrvatskog turizma (Narodne novine, br. 42/20) kojim je:* dana mogućnost većeg kreditnog zaduživanja turističkih zajednica, na godišnjoj razini iznad 10% financijskim planom predviđenih ukupnih prihoda
* omogućeno da se prijeđe cenzus od najviše 40% ukupnih prihoda za troškove plaća radnika zaposlenih u turističkoj zajednici tijekom 2020. i 2021. godine
* dana privremena ovlast članovima tijela kojima je istekao mandat da nastave obavljati te poslove do prestanka proglašenja epidemije bolesti COVID-19 na teritoriju Republike Hrvatske odnosno do provođenja izbora, dok se članovima tijela kojima nije istekao mandat produljilo vrijeme trajanja mandata do prestanka proglašenja epidemije COVID-19 na teritoriju Republike Hrvatske odnosno do provođenja izbora.

Zakon je donesen uslijed donošenja [Odluke o proglašenju epidemije bolesti COVID-19 uzrokovane virusom SARS-CoV-2 na području čitave Republike Hrvatske, KLASA: 011-02/20-01/143, URBROJ: 534-02-01-2/6-20-01](https://zdravstvo.gov.hr/UserDocsImages/2020%20CORONAVIRUS/ODLUKA%20O%20PROGLA%C5%A0ENJU%20EPIDEMIJE%20BOLESTI%20COVID-19.pdf) Ministarstva zdravstva od 11. ožujka 2020. godine, s obzirom da je bilo nedvojbeno da će epidemija bolesti COVID-19 imati utjecaj na gospodarsku aktivnost u Republici Hrvatskoj, a samim tim i na financiranje turističkih zajednica, te je bilo potrebno ovim Zakonom dati poticaj za zadržavanje radnih mjesta u turističkim zajednicama, ali i riješiti problem nelikvidnosti turističkih zajednica.U razdoblju od stupanja na snagu Zakona do izrade naknadne procjene učinaka istog Zakona postignut je cilj primjene Zakona, a to je da se u navedenoj situaciji na efikasan i brzi način djelovalo u cilju pomoći i prevladavanju problema nelikvidnosti turističkih zajednica kojima su drastično smanjeni prihodi od članarine i turističke pristojbe zbog čega se Zakonom povećala mogućnost njihovog većeg kreditnog zaduživanja na godišnjoj razini iznad 10% financijskim planom predviđenih ukupnih prihoda i omogućilo da se, u cilju očuvanja radnih mjesta, prijeđe cenzus od najviše 40% ukupnih prihoda za troškove plaća radnika zaposlenih u turističkoj zajednici tijekom 2020. i 2021. godine. Na taj način turističkim zajednicama je omogućeno funkcioniranje i izvršavanje zakonskih zadaća u godinama smanjenih prihoda. Također, istim Zakonom se, u cilju omogućavanja funkcioniranja tijela turističkih zajednica, članovima tijela kojima je istekao mandat dala privremena ovlast da nastave obavljati te poslove do prestanka proglašenja epidemije bolesti COVID-19 na teritoriju Republike Hrvatske odnosno do provođenja izbora, dok se članovima tijela kojima nije istekao mandat produljilo vrijeme trajanja mandata do prestanka proglašenja epidemije COVID-19 na teritoriju Republike Hrvatske odnosno do provođenja izbora*.* |
| **3.** | **ANALIZA IZRAVNIH UČINAKA NASTALIH PRIMJENOM ZAKONA**  |
| 3.1. | **Analiza gospodarskih učinaka primjene Zakona** |
|  | Primjena Zakona o dopunama Zakona o turističkim zajednicama i promicanju hrvatskog turizma (NN 42/20) nije imala izravnih gospodarskih učinaka. |
| 3.2. | **Analiza učinaka primjene Zakona na zaštitu tržišnog natjecanja**  |
|  | Primjena Zakona o dopunama Zakona o turističkim zajednicama i promicanju hrvatskog turizma (NN 42/20) nije rezultirala učincima na zaštitu tržišnog natjecanja. |
| 3.3. | **Analiza socijalnih učinaka primjene Zakona** |
|  | Primjena Zakona o dopunama Zakona o turističkim zajednicama i promicanju hrvatskog turizma (NN 42/20) nije imala izravnih socijalnih učinaka. |
| 3.4. | **Analiza učinaka primjene Zakona na rad i tržište rada** |
|  | Primjenom Zakona o dopunama Zakona o turističkim zajednicama i promicanju hrvatskog turizma dan je poticaj za očuvanje radnih mjesta u turističkim zajednicama, a s obzirom da je odredba članka 59. stavka 5. Zakona, kojom je propisano da troškovi za plaće radnika zaposlenih u turističkoj zajednici ne smiju prelaziti 40% ukupnih prihoda turističke zajednice, suspendirana od primjene tijekom 2020. i 2021. godine. Naime, ukoliko bi plaće zaposlenih u turističkoj zajednici prelazile 40% ukupnih prihoda turističke zajednice, turistička zajednica prestaje postojati temeljem rješenja Ministarstvo turizma i sporta o zabrani djelovanja turističke zajednice. Na taj način spriječeni su masovni otkazi ugovora o radu od strane turističkih zajednica kao poslodavaca, a samim tim nije dodatno povećan ukupan broj nezaposlenih na tržištu rada. |
| 3.5. | **Analiza učinaka primjene Zakona na zaštitu okoliša** |
|  | Primjena Zakona o dopunama Zakona o turističkim zajednicama i promicanju hrvatskog turizma (NN 42/20) nije rezultirala učincima na zaštitu okoliša. |
| 3.6. | **Analiza učinaka primjene Zakona na zaštitu ljudskih prava** |
|  | Primjena Zakona o dopunama Zakona o turističkim zajednicama i promicanju hrvatskog turizma (42/20) nije rezultirala učincima na zaštitu ljudskih prava. |
| 4. | **SAVJETOVANJE I KONZULTACIJE** |
|  |  |
| 5. | **PREPORUKA O DALJNJEM POSTUPANJU** |
|  |  |
| 6.  | **PRILOZI** |
|  |  |
| 7.  | **POTPIS ČELNIKA TIJELA** |
|  | Potpis: dr. sc. Nikolina Brnjac, ministricaDatum:  |